Basa Jawa Banten utawa dhialèk Banten iku dhialèk basa Jawa sing utamané dipituturaké ing saloring propinsi Banten, turut pasisir. Miturut sejarahé wiwit dituturaké ing zaman Kasultanan Banten (abad 16). Ing zaman iku, basa Jawa sing dituturaké ing Banten ora ana bedhané karo basa Jawa ing Mataram. Nanging, samubaré iku basa Jawa ing Banten mulai katon bedané, apa manèh tlatah pinuturé diubengi karo tlatah basa Sundha lan basa Betawi. Cacahé panutur ana sakiwa-tengené 500.000 jiwa.